મંત્રીઓના ખાતાની ફાળવણીમાં ડેપ્યુટી મુખ્યમંત્રી નીતિનભાઇ પટેલને નાણાં ખાતુ અને શહેરી વિકાસ ખાતુ ન સોંપાતા તેઓ નારાજ થયા હતા. જેને કારણે તેઓ બીજા દિવસે સચિવાલય સંકુલમાં પણ હાજર ન રહયા હતાં. આખરે નીતિન પટેલને નાણા ખાતુ સોંપવાનો આજે નિર્ણય લેવાયો હતો. આ અંગેની બાંહેધરી ભાજપના રાષ્ટ્રીય ઉપાધ્યક્ષ અમિત શાહે આપતા નીતિન પટેલે ગાંધીનગર ખાતે ડેપ્યુટી સીએમનો ચાર્જ સંભાળ્યો હતો. જેના બાદ સીએમ વિજય રૂપાણીએ મીડિયા સાથેની વાતચીતમાં પણ કહ્યું હતું કે, નીતિન પટેલને નાણા ખાતું આપવામાં આવ્યું છે.